Winkler Károlyné
Winkler Károlyné, a mosonmagyaróvári Bolyai-iskola tanítónõje szolgálatnak tekinti a pedagóguspályát.
Kategória: általános iskolai tanító
Név: Winkler Károlyné
Bolyai János Általános Iskola, Mosonmagyaróvár
 
Winkler Károlyné, a mosonmagyaróvári Bolyai-iskola tanítónõje szolgálatnak tekinti a pedagóguspályát. Félelem nélküli, biztonságot nyújtó légkört igyekszik teremteni az osztályban. Jó kapcsolatra törekszik tanítványai szüleivel is. Õk ajánlották a katedrák kedvencei közé.
 
Winkler Károlyné Erzsi néni mindig tanítani szeretett volna. Hálával gondol vissza azokra a nevelõire – Antal Lászlóné Ica nénire és Márkus Józsefné Paula nénire –, akik példás munkájukkal megerõsítették ebben. Winkler Károlyné képesítés nélküli nevelõként kezdte pályáját. Akkor talán göröngyösnek tûnt ez az út, de utólag visszagondolva hálás a sorsnak. Kezdetben óvodában dolgozott, megismerte a 3–6 éves korosztályt. Ezután az általános iskola felsõ tagozatában tanított több tantárgyat is. Egy tanéven át 1–8. osztályos összevonásban, sajátos nevelési igényû gyermekekkel foglalkozott napközi otthon keretében. Közben elvégezte a tanítóképzõ fõiskolát.
Több mint 20 éve kezdett tanítani jelenlegi munkahelyén, a mosonmagyaróvári Bolyai János Általános Iskolában. Jelenleg az 1. a  osztályfõnöke.
– Az elsõ napoktól kezdve közösen próbálunk döntéseket hozni, szabályokat kialakítani. Ezeket sokkal könnyebben betartják a gyerekek, hiszen a segítségemmel ugyan, de õk alkották õket. Fontosnak tartom, hogy minden apró kis sikerüket észrevegyem, bátorítsam õket, hiszen így tanulnak meg bízni önmagukban. Tudják, hogy nálam nem lehet fekete pontot szerezni, a tanulás ugyanis nem kényszer, hanem örömforrás.
Iskolai életünkben talán május a legizgalmasabb hónap, mert ekkor indulunk az erdei iskolába. Az idei a nyolcadik év, hogy útra kelek tanítványaimmal. Idén Sopronba megyünk, a volt osztályommal, az 5. c-sekkel együtt. Amíg az iskolában tantárgyakra aprózódik szét a világ, addig az erdei iskolában az õket körülvevõ világot összefüggéseiben tapasztalják meg a gyerekek. Itt tanulnak meg igazán egymásra figyelni. Gyakorolhatják az egész csoportért való felelõsségvállalást, megtanulják, hogyan kell együttmûködni a társakkal és a felnõttekkel.
Munkámban nélkülözhetetlen tanítványaim szüleinek a segítsége, hiszen csak együttmûködve, egyetértésben tudjuk gyermekeiket eredményesen nevelni. Örömmel tölt el, hogy olyan iskolában dolgozhatok, ahol a vezetõség nyitott az új dolgokra, változtatásokra, mert a mai rohamosan változó világgal csak így lehet lépést tartani. Elõfordulnak az életben olyan helyzetek, amikor nehezebb helytállni. Köszönöm a családomnak – a férjemnek, három fiamnak és szüleimnek –, hogy ilyenkor segítenek, támogatnak, mellettem állnak.
 
Kocsis Gabriella Panna, 1. a:
– Erzsi néni nagyon aranyos, kedves tanító néni. Õ tanított meg írni, olvasni és számolni. Sokszor elvisz bennünket kirándulni. Most éppen erdei iskolába készülünk.
 
Suhajda Richárd, 5. c:
– Erzsi néni 4 évig volt a tanítónk, és nagyon sokat tett az osztályért. A tanító néni nagyon jól tanít, érthetõen magyaráz.  A négy év alatt mindig segített, ha valamit nem tudtam.
 
Tóth Kristóf, 5. c:
– Erzsi néni érthetõen magyaráz, és szemlélteti is a tananyagot. Amíg az osztályfõnökünk volt, évente kétszer tartottunk vásárt, amelynek a bevételébõl az osztálypénztárt gyarapítottuk.
 
Ajánló: Az 1. a osztályos tanulók szülei:
– Winkler Károlyné Erzsike kiváló tanítónõ. A gyerekek imádják, rajonganak érte. Mi, szülõk pedig nagy tisztelõi vagyunk a tudásának, a tanári pálya iránti elkötelezettségének, hivatástudatának. Õ olyan pedagógus, aki ha kell nevet, sír, játszik a gyerekekkel. Mindenben számíthatunk rá, nagyon sokat jelent nekünk, hogy õ a gyermekeink osztályfõnöke. A gyerekek nagyon sokat tanulnak tõle: nemcsak a tananyagot, hanem az élet egyéb dolgait is. 
 
Igazgató: Patai Péter, a Bolyai-iskola igazgatója:
– Winkler Károlyné igazi tanító néni, sugárzik belõle a gyermekszeretet. E hivatásnál nem elegendõ csupán a szakmai és tárgyi tudás, fontos jóban lenni a gyerekekkel is. Winkler Károlynéban tökéletesen megvannak ezek a tulajdonságok. Mi sem bizonyítja ezt jobban, hogy az elsõ osztályba beíratott gyerekek szülei közül nagyon sokan választják õt tanítónak, valamint szakmai munkaközösségi feladatokat is ellát.